cyanic-selkie/wikianc huggingface dataset:
NG gemeente Pretoria-Oos
Die NG gemeente Pretoria-Oos is die tweede oudste gemeente van die Nederduitse Gereformeerde Kerk in Pretoria. Dit was in 1920 slegs die tweede afstigting van die ou moedergemeente nadat Eloffsdal in 1908 van dieselfde gemeente afgestig is. Laasgenoemde gemeente het egter in September 2011 met Eloffsdal-Wes en Magaliesfort saamgesmelt as Mootvallei sodat Pretoria-Oos, slegs twee jaar jonger as Daspoort (die eerste afstigting van Eloffsdal), nou die naas oudste NG gemeente in die Jakarandastad is.
Latere ontwikkelinge
'n Afstigtingsbeweging is gedurende hierdie jare begin en tussen Oktober 1942 en Augustus 1947 is vyf gemeentes van Pretoria-Oos afgestig, naamlik Riviera, Bronberg, Silverton, Hartbeesspruit en Suidoos-Pretoria. In 1951 het die gemeente uit ongeveer 1 700 lidmate bestaan, behalwe die studente.
SN 1604
Die oggend van 11 Oktober 1604 bring Brunowski, een van Johannes Kepler se assistente, die nuus dat hy die vorige aand 'n nuwe ster gesien het. Kepler wou niks hiervan weet nie. Die hemel het 'n week lank bewolk gebly, terwyl hy in sy ongeloof volhard het. Tycho Brahe het in 1572 ook 'n nuwe ster waargeneem, maar die "volmaaktheid" van die hemel (die heersende denke van die tyd) was vir Kepler bewys genoeg dat dit nie moontlik kon wees nie.
Koggelmander
Verteenwoordigers
Mologs kom voor in die woestyn, waar hulle van miere leef wat hulle by die nes oplek. Die kraagkoggelmander kry sy naam van die groot huidplooi, voorsien van kraakbeen, rondom die nek. Die kraagkoggelmander kan die plooi as 'n groot doringagtige kraag optrek, terwyl hy terselfdertyd sy bek wyd oopmaak, sodat die saffraangeel binnekant sigbaar word. Wanneer die indringer ondanks die angswekkende vertoning nie vlug nie, laat die kraagkoggelmander sy plooi plat teen die nek lê, Jig sy agterpote op en slaan self op die vlug.
Nou verwant aan die kraagkoggelmander is die vlieënde akkedisse (genus Draco) van Indonesië en Suidoos-Asië. Hierdie baie beweeglike akkedisse leef in bome en kan tot 35 cm groot word. Hulle soek insekte in die stamme van die bome terwyl hulle spiraalgewys van onder na bo beweeg. Wanneer hulle bo kom, gee hulle een sprong, sprei die huidplooie wat aan weerskante van die liggaam deur 5 of 6 ribbes gesteun word, en sweet na 'n volgende boom. Hier herhaal hulle hul soektog, afgewissel met ruspouses waarin hulle doodstil bly sit.
Krukas
Die Romeinse Ryk
'n Romeinse ysterkruk van 'n onbekende doel, wat dateer uit die 2de eeu n.C. is uitgegrawe in Augusta Raurica, Switserland.
Masjienbewerking
Krukasse kan ook uit 'n staalknuppel gemasjineer word, dikwels 'n staaf hoë gehalte vakuumgesmelte staal. Alhoewel die veselvloei (plaaslike onsuiwerhede van die materiaal se chemiese samestelling wat tydens die gietproses vorm) nie volg die vorm van die krukas (wat ongewens is), is dit gewoonlik nie 'n probleem nie, want 'n hoër gehalte staal, wat gewoonlik moeilik is om te bewerk, kan gebruik word. Hierdie kruk is geneig om baie duur te wees as gevolg van die groot hoeveelheid van die materiaal wat verwyder moet word met draaibanke en freesmasjiene, die hoë materiaalkoste, en die bykomende hittebehandeling vereis. Maar, aangesien daar geen duur gereedskap nodig is nie, kan hierdie produksiemetode vir klein produksielope aangewend word sonder hoë koste. <!-- MOET NOG VERTAAL WORD.......................
External links
-->
Calthropellidae
Calthropellidae is 'n familie van sponsdiere uit die klas van die Demospongiae (gewone sponse).
Drew Denbaum
Drew Denbaum (gebore 12 Desember 1949) is 'n Amerikaanse akteur, regisseur, en skrywer. Hy is bekend vir sy rolle in die rolprente Who Killed Mary Whats'ername? (1971), Jump (1971), en Nickel Mountain (1984), en in die televisiereeks Cannon (1971).
Bontneushoringvoël
Die Bontneushoringvoël (Lophoceros fasciatus) is 'n neushoringvoëlspesie in die Bucerotidae-familie, 'n familie van tropiese byna-sangvoëls gevind in die Ou Wêreld.
Die bontneushoringvoël is 'n algemene bewoner en broeier in groot dele van ekwatoriaal-Afrika, van Gambië tot die weste van Uganda en die noorde van Angola. Die voël bewoon hoofsaaklik boshabitat. Die wyfie lê tot vier wit eiers in 'n gat in 'n boomstam, wat afgesper word tydens inkubasie met 'n sement gemaak van modder, mis en vrugtepulp. Daar is net een smal opening, net groot genoeg vir die mannetjie om kos oor te dra aan die moeder en die kuikens.
Nobuyuki Kojima
Nobuyuki Kojima (gebore 17 Januarie 1966) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Benetton Rugby Treviso
Amateurera: 1932–1995
Treviso is in 1932 gestig. Die klub se eerste groot eerbewys was toe hulle in 1952 die Italiaanse premierskapstitel ingepalm het. In 1970 het Benetton Treviso sy eerste Italiaanse Beker gewen en in 1978 weer die Italiaanse premierskap. Die jaar nadat Benetton die hoofborg geword het, is die span se naam verander na “Benetton Rugby Treviso”. Treviso het weer in 1983, 1989 en 1992 die plaaslike premierskap gewen.
Heinekenbeker/Rugbykampioenebeker
! width="20"| Seisoen ! width="20"|Poel/Rondte ! width="20"|Pos ! width="20"|Gespeel ! width="20"|Gewen ! width="20"|Gelyk ! width="20"|Verloor ! width="20"|BP ! width="20"|Punte ! width="250"|Notas
Inhaca
Geskiedenis
Tsongahoofman Nhaca, 'n ontfermer oor vroeë Portugese skipbreukelinge, verleen sy naam aan die latere nedersetting. Latere 16de eeuse Portugese handelaars het vanaf 'n Inhaca-eilandbasis die riviere van Delagoabaai (Baía da Lagoa, Baai van die strandmeer) bevaar op ivoorsoektogte. 'n Kaart van 1747 deur Emanuel Bowen dui "Inhaqua" blykbaar onakkuraat op die vastelandse skiereiland aan en verwys na die eiland as "I. S. Maria". Die eerste vuurtoring dateer van 1894 en is in die 1920's verbeter. 'n Marine biologiestasie (die "MBS") is in 1951 gebou en strandgedeeltes is in 1976 tot natuurreservate verklaar. Meer onlangs is die biologiestasie onder bestuur van die Eduardo Mondlane Universiteit geplaas.
Masaki Tsuchihashi
Masaki Tsuchihashi (gebore 23 Julie 1972) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Inhaca
Ekotoerisme
Boggelrugwalvisse en spitssnoetdolfyne migreer seisoenaal verby hierdie strande. Seeskilpaaie van verskillende spesies besoek die strande tydens somer. Inhaca bied tuiste aan ongeveer 300 stand- en migrerende voëlspesies, maar ondervind 'n ernstige huiskraaibesmetting wat inheemse dierelewe benadeel.
Braille
Agtergrond
Braille is genoem na die skepper daarvan, die Fransman Louis Braille, wat sy sig verloor het weens ’n ongeluk in sy kinderdae. In 1824, op 15 jaar, het Braille sy kode vir die Franse alfabet ontwikkel. Hy het sy stelsel, wat later ook musieknote bevat het, in 1829 gepubliseer. Die tweede hersiene weergawe, wat in 1837 gepubliseer is, was die eerste digitale (binêre) skryfvorm.
Lori Petty
Lori Petty (gebore 14 Oktober 1963) is 'n Amerikaanse aktrise, vervaardiger, en skryfster. Sy is bekend vir haar rolle in die rolprente Point Break (1991), A League of Their Own (1992), Free Willy (1993), en Tank Girl (1995).
NG gemeente Rondebosch
Bediening op Mowbray
Op 6 November 1863 is die hoeksteen van die gebou gelê deur die skenker van die grond. Die twee broers Faure, nou albei in besit van eredoktorsgrade in die teologie, dr. William Robertson van Swellendam en eerw. D.J.H. Ruyterbeeck van Wynberg se sendinggemeente het vir gepaste toesprake gesorg. Sewe maande later, om elfuur op die oggend van 16 Junie 1864, het 'n skare van die Mosterts se plaashuis af in 'n statige optog vir die inwydingsplegtigheid na die nuwe kerk beweeg. Onder hulle was die Wesleyaanse leraar en die leraar van die Episkopaalse kerk op Mowbray saam met sy kerkraad. Vooraan die stoet het ds. Philip Faure gestap en met 'n luide stem gedeeltes van Psalm 122, 123 en 125 voorgelees. Met die sleutel wat deur oud-diaken Gysbert Mostert, die seun van Sybrand Mostert, aan hom oorhandig is, het die leraar van Wynberg die deur oopgesluit. Terwyl die skare na binne gegaan het, het die bekende derde en vierde vers van Psalm 100 in die wintermôre opgeklink.
Calyx clavata
Die spons behoort tot die genus Calyx en tot die familie Phloeodictyidae. Die wetenskaplike naam van die spesie is die eerste keer geldig gepubliseer in 1928 deur Burton.
Muriel Spark
Biografie
Sy trou op 3 September 1937 met Sidney Oswald Spark en trek na Rhodesië (tans Zimbabwe). In 1940 los sy haar seun Robin - gebore in Julie 1938 - by haar man en keer in 1944 na Engeland terug. Sy het nooit weer 'n gesonde verhouding met haar seun gehad nie. Sy werk vir die Britse intelligensie tydens die Tweede Wêreldoorlog. Haar loopbaan as skrywer begin na die oorlog, en veral nadat sy tot die Rooms-Katolieke geloof bekeer het. Sy trek na New York Stad vir 'n rukkie, en daarna na Rome, waar sy die kunstenaar en beeldhouer Penelope Jardine ontmoet in 1968. Hulle gaan bly in die Toskane, in die dorpie Civitella della Chiana tot met haar dood. Sy kry ereburgerskap van die dorpie in 2005.
NG gemeente Rondebosch
Eerste kerkraad
Aanvanklik is in die eredienste net van Engels gebruik gemaak en eers 45 jaar ná die stigting van die gemeente, is die Engelse aanddienste afgeskaf en deur Afrikaanse dienste vervang. Dit was toevallig ook die jaar (1936) waarin die Laerskool Groote Schuur in die kerksaal gestig is danksy die bemiddeling en ywer van lidmate van die gemeente.
In die eerste 30 jaar van die gemeente se bestaan het die politieke toestande van die land (die Tweede Vryheidsoorlog, Uniewording en die Eerste Wêreldoorlog) hulle ook hier laat geld. Boonop was die gemeente klein en die geldelike toestand merendeels sorgwekkend.
Kerkmusiek
Toe die gemeente gestig is, het mej. A. Kuys in die Glena-saal 'n harmonium bespeel. Moontlik was daar in die kerkgebou aanvanklik ook net so 'n serafyn of "musiek" soos dit soms genoem is. Toe mej. Kuys in 1892 drie maande verlof kry, tree mev. Marchand en mej. Innes in haar plek op. Daarna verskyn mej. Dora Dreyer en J. Rodger voor die orrel, totdat die behoefte aan 'n vaste orrelis begin 1895 so klaarblyklik was dat aansoeke vir die betrekking gevra is teen 'n besoldiging van £12 per jaar. Mnr. C.F. Standing is aangestel, maar teen £25 per jaar. Daar is eers seker gemaak dat die koor met hom tevrede was.
Bekende vader en seun leraars
Onder die geseënde bediening van vader en seun gaan die gemeente met rasse skrede vooruit en in 1939 word die gemeente Die Vlakte afgestig met die voorstede Lansdowne en Crawford as vername voedingsgebiede. Ds. P. de V. Grobbelaar het in 1938 leraar geword en gedurende sy bediening word die kerkgebou aansienlik vergroot deur die aanbou van 'n vleuel. Daar is ook in Claremont 'n kerksaal gebou waar daar gereeld dienste gehou is tot die NG gemeente Keurboom daar afgestig is in 1968. Die gemeente bereik 'n nuwe mylpaal toe ds. (later dr.) Andries Treurnicht, latere leier van die Konserwatiewe Party, as eerste medeleraar bevestig word.
Freesia caryophyllacea
Freesia caryophyllacea is 'n dwerg, meerjarige geofiet wat endemies is aan die Wes-Kaap en deel vorm van die fynbos. Die plant kom voor van Wolseley tot by Swellendam, Hermanus en die Agulhasvlakte. Die plant word 5 tot 10 cm groot. Die plant het reeds 77% van sy habitat verloor aan landbou aktiwiteite, stedelike ontwikkeling en indringerplante. Die verskynsel hou steeds aan.
Clemens van Alexandrië
Werke
In sy hoofwerk Stromateis (Tapyte) behandel hy dogmatiese vrae en religieus-filosofiese onderwerpe. Die titel verwys na die manier waarmee Clemens verskillende onderwerpe met mekaar verweef het.
Jade Pettyjohn
Jade Pettyjohn (gebore 8 November 2000) is 'n Amerikaanse aktrise. Sy is bekend vir haar rolle in die rolprent Destroyer (2018) en in die televisiereeks School of Rock (2016).
Gewone nagreier
Geluid
'n Skor, kraaiagtige gekras.
Domkrag
'n Domkrag word gewoonlik gespesifiseer vir 'n maksimumligmassa (byvoorbeeld 2 ton of 3 ton). Industriële domkragte word vir baie groter ton gespesifiseer.
TYC 8998-760-1
TYC 8998-760-1b het ’n massa van 14 keer dié van Jupiter en is sowat 162 AE (24 miljard kilometer) van die ster af, effens meer as vyf keer die afstand tussen die Son en Neptunus. TYC 8998-760-1c het ’n massa van ses keer dié van Jupiter en is sowat 320 AE (50 miljard kilometer) van die ster af, effens meer as 11 keer die afstand tussen die Son en Neptunus.
Nissan Rogue
Die Rogue het sy debuut op 7 Januarie 2007 by die Noord-Amerikaanse Internasionale Motorskou in Detroit gemaak. Dit vervang die Nissan X-Trail in Kanada as Nissan se intreevlak-SNV en die bak-op-raam Nissan Xterra in Meksiko omrede die Smirna-aanleg kapasiteit vir die 2009 Suzuki Equator moes opbou. Die Xterra word steeds verkoop in die Verenigde State en Kanada nadat dit onttrek is van die Meksikaanse mark na die 2008-modeljaar. 'n Heelnuwe weergawe van die X-Trail, wie se platform die Rogue deel, is in Europa, Meksiko en elders geloods, maar daar is geen planne om dit in die VSA en Kanada te bemark nie.
FSC Lohfelden
FSC Lohfelden is 'n sokkerklub uit Lohfelden in die deelstaat Hessen in Duitsland.
Na die Tweede Wêreldoorlog is die klub deur die Geallieerdes ontbind. Die lede van TSV het deel geword van Freie Sport- und Kulturgemeinde Lohfelden, wat op 14 Oktober 1945 opgerig is. In 1946 het die oudlede (sokker) van TSV Crumbach onafhanklik geword as ''1. FSC in der FSK Lohfelden'', wat later verander is na die huidige naam.
Kaapstad-Tuine (kiesafdeling)
Sien ook
Bellville, Claremont, Constantia, De Kuilen, Durbanville, Groenpunt, Groote Schuur, Kaapse Vlakte, Kaapstad-Hawe, Kaapstad-Kasteel, Kaapstad-Sentraal, Liesbeek, Maitland,Mowbray, Nuweland, Parow, Pinelands, Rondebosch, Seepunt, Simonstad, Soutrivier, Suid-Skiereiland, Tygervallei, Vasco, Woodstock, Wynberg
Bertha Solomon
duimnael|regs|200px|Die buiteblad van Solomon se memoires, Time remembered – The story of a fight.
duimnael|regs|300px|Van die die parlementslede wat genl. [[Jan Smuts (vier van links voor) gesteun het met die oorlogsverklaring op 6 September 1939. Solomon staan derde van regs in die derde ry.]]
Cyrildene
Bekende inwoners
L. Ron Hubbard, het vir 'n paar maande in die 1960's in Cyrildene gewoon. Die gebou word nou gebruik as 'n museum wat L Ron Hubbard se "bydraes tot die Suid-Afrikaanse vrede vereer". Die huis, op Hannabenstraat 40, is in 1951 gebou vir die Griekse houthandelaar Manos Broulidakis en is ontwerp deur Frank Ludwig.
Uil
Lewenswyse
Die meeste uile maak jag op knaagdiere, ander klein soogdiere, voëls en insekte. Hul voedselinname word egter grootliks bepaal deur die beskikbaarheid van voedsel in 'n bepaalde omgewing. In die natuur eet bosuile byvoorbeeld klein soogdiere, maar as hulle in ŉ stedelike gebied woon, eet hulle mossies en ander voëls. Die prooi word gewoonlik heel ingesluk en in die maag verteer.
Voortplanting
Uile bou nie hul eie neste nie. Hulle broei meestal in ŉ bestaande holte, 'n ou nes van ŉ ander voël of sommer op die kaal grond. Die eiers is wit en rond en word vroeg in die jaar met tussenposes van 'n paar dae gelê. Wanneer al die eiers uitgebroei is, bevat die nes dus kuikens van verskillende groottes. In tye van voedselskaarste oorleef slegs die oudstes en sterkstes. Die aantal eiers per nes en die aantal broeisels per jaar hang van die beskikbaarheid van voedsel af.
Kerkuile
Elf van die uilspesies verskil so baie van die ander 133 dat hulle afsonderlik as kerkuile (familie Tytonidae) gegroepeer word. Hulle kan uitwendig van die ander onderskei word deur die hartvormige gesigskyf. Die bekendste verteenwoordiger is Tyto alba, wat in gematigde en tropiese streke van die wêreld voorkom.
Egte uile
Die gevlekte ooruil (Bubo africanus) is die algemeenste groot uil in die land en word sowat 460 mm hoog. Die reuse-ooruil (Bubo lacteus) word tot 650 mm hoog, en hoewel hy wydverspreid voorkom, kom hy nêrens volop voor nie. Hy eet groter diere soos hase. Die Kaapse ooruil (Bubo capensis) is 'n seldsame voël wat gewoonlik in bergagtige en beboste gebiede voorkom. Die vlei-uil (Asio capensis) is bruingrys en word gewoonlik naby water aangetref. Die bosuil (Ciccaba woodfordii) word tot 330 mm hoog en kom veral in die oostelike en suidelike kusgebiede voor. Die visuil (Scotopelia peli) is baie seldsaam.
Virginia Woolf
Haar lewenswyse daar is as onkonvensioneel vir die tyd beskou en sy was die leier van 'n groep talentvolle en ewe onkonvensionele mense, die sogenaamde Bloomsbury-groep. Onder hulle was die biograaf en essayis Lytton Strachey, die ekonoom John Maynard Keynes, die kunskritikus Roger Fry en die skrywers E.M. Forster en Vita Sackville-West. In 1902 is Virginia getroud met die linkse politikus en joernalis Leonard Woolf (1880 -1969).
Grocott's Mail
Ontstaan
Die koerant is in 1870 gestig, maar die Grahamstown Journal, wat in Desember 1831 gestig en later ook as dagblad verskyn het, is in 1920 by Grocott's Mail ingelyf, waarna dit 45 jaar lank daagliks as Grocott's Daily Mail verskyn het. Vandag is Grocott's Mail een van net twee koerante wat weekliks of tweeweekliks in Grahamstad uitgegee word, hoewel al die Oos-Kaapse koerante ook te koop is binne 'n uur of wat ná hulle verskyning in Port Elizabeth of Oos-Londen.
Emil Nofal
Filmografie
As regisseur
As mede-draaiboekskrywer
Jans Rautenbach
Beknopte biografie
Janus Rautenbach is op 22 Februarie 1936 in Boksburg gebore en het aan die Hoërskool Voortrekker, Boksburg gematrikuleer.
Filmografie
As regisseur:
Grahamstown Journal
Die Grahamstown Journal was 'n baanbrekerskoerant in Grahamstad wat in die volksmond as die "Setlaarsbybel" bekend gestaan het.
Marlowe Peyton
Marlowe Peyton (gebore 2 Augustus 2004) is 'n Amerikaanse aktrise, regisseuse, en skryfster. Sy is bekend vir haar rolle in die televisiereekse Wilfred (2011), Jessie (2011), The Neighbors (2012), en Fresh Off the Boat (2015).
Olga Kosakiewicz
Deirdre Bair se biografie van Simone de Beauvoir ondersoek onder meer dié verhouding.
Kalsiumoksalaat
Kristalstukture
Die anhidraat het 'n monokliniese kristalstruktuur met ruimtegroep P2/m (nommer 10). Die eenheidsel is: a=616,44pm b=736,23pm c==953,72pm β=90.242°. Die kristalstruktuur van watervrye kalsiumoksalaat bevat twee tipes lae wat afwisselend gestapel word langs die x-as. Lae met kalsium wissel af met oksalaatlae. Daar is twee oksalaatione wat verskillende omringing het.
Die monohidraat kristalliseer in 'n monokliniese struktuur met ruimtegroep P21/n (nommer 14; gewoonlik as P21/c weergegee) en selkonstantes a=997,63(3) pm; b=1458,84 (4) pm c=629,13(3) pm en β=107,03(2)°. Dit is nogtans 'n superstruktuur. Daar is 'n omkeerbare faseoorgang teen 55°C, waarby die superstruktuurrefleksies verdwyn en die b-as gehalveer word. Die substruktuur het ruimtegroep I2/m (nommer 12, gewoonlik weergege as C2/m).
Casper de Vries
Lewendige vertonings
Hier is 'n lys van sy eenman-vertonings:
Cosimo I de' Medici
Opgang na mag
Toe die Florentynse ballinge hoor van die dood van Alessandro, het hulle hul magte saamgesnoer, met die steun van Frankryk en die ontnugterde buurstate van Florence. Gedurende hierdie tyd het Cosimo 'n buite-egtelike dogter, Bia de' Medici (1537 – 1542) gehad, wat kort voor haar voortydige dood in 'n skildery deur Bronzino uitgebeeld is.
Heerskappy oor Toskane
In die laaste tien jaar van sy heerskappy, waartydens hy getref is deur die dood van twee van sy seuns as gevolg van malaria, het Cosimo sy heerskappy aan sy seun en opvolger, Francesco I, oorgegee. Hy het teruggetrek om in sy villa, bekend as die Villa di Castello, buite Florence te gaan woon.
Kopiereg
'n Kopiereg of outeursreg is 'n vorm van intellektuele eiendom wat die houer daarvan geregtig om die kopieer en gebruik van 'n oorspronklike, kreatiewe uiting, soos 'n literêre werk, rolprente, musikale werk of klankopname, skildery, rekenaarprogram of 'n industriële ontwerp te beperk vir 'n gedefinieerde tydperk. In Suid-Afrika word kopiereg gereël deur die Wet op outeursreg en word die tydperk waarvolgens die beskerming voor geldig is gedefinieer as 50 jaar na die eerste bekendstelling aan die publiek of 50 jaar na die afsterwe van die outeur indien die werk nie tydens die outeur se leeftyd gepubliseer is nie.
Na afloop van die termyn betree die beskermde werk die publieke domein en is vrylik beskikbaar vir gebruik deur enigeen.
Pierce Brosnan
Lewensloop
In 1994 word hy die vyfde akteur om die rol van James Bond te speel. Tussen 1995 en 2002 het hy die hoofrol in vier van Eon-produksies se Bond-prente vertolk. Sy stem en voorkoms is ook in die videospel, James Bond 007: Everything or Nothing (2004) gebruik.
Brosnan was van 1980 tot haar dood in 1991 met die Australiese Bond-aktrise Cassandra Harris getroud. In 2001 trou hy met die Amerikaanse joernalis en outeur Keely Shaye Smith, en word hy in 2004 'n Amerikaanse burger.
Kopiereg
Hoe kopiereg verkry en afgedwing word
In die Verenigde State van Amerika, kan die oorspronklike eienaar van die kopiereg die werkgewer van die eintlike outeur wees eerder as die eienaar self as die werk 'n werk vir vergoeding is. Die Engelse reg maak voorsiening dat waar 'n werk wat deur kopiereg beskerm word en geskep is deur 'n werkgewer as deel van sy werk, die kopiereg outomaties aan die werkgewer toegeken word.
Kritiek op kopiereg
Kritiek op kopiereg in geheel kan breedweg in twee kampe verdeel word. Die een wat beweer dat die begrip van kopiereg nooit tot voordeel van die samelewing was nie en bloot gedien het om 'n minderheid te verryk ten koste van kreatiwiteit en die een wat beweer dat die huidige kopieregstelsel nie kan werk in die nuwe Inligtingsamelewing nie. Die algemene probleem is dat die huidige (internasionale) kopieregsisteem sy eie doelwitte ondermyn (Boyle, 1996, 142). Die konsep van publieke domein wat benodig word as 'n poel vir toekomstige skeppers word stadig maar seker verweer omdat kopiereg tydperke verleng word en langer duur as die leeftyd van die gehoor wat die oorspronklike werke ervaar en geken het.
Die gemak waarmee digitale materiale gekopieer kan word en die gebrek aan ernstige nagevolge vir die produsente of verbruikers van sodanige kopieë, het stelselmatig die geloof dat kopiereg soos dit tans daar uitsien onmisbaar is, begin verweer. Daar kan geargumenteer word dat eerder as om die vele miljoene lêerdelers rondom die wêreld (wat tans die internet op 'n gereelde basis benut om kopiereg te skend omdat kopiereg byna onafdwingbaar geword het) te kriminaliseer, dat dit eintlik die kopiereghouers is wat die wet misbruik om mense uit te buit deur hulle te laat betaal vir produkte wat geredelik en gratis beskikbaar is. Bill Gates is op rekord dat hy gesê het dat daar geen manier is om te keer dat materiaal onder kopieregbeskerming gereproduseer word nie, en dat hy glo dat toekomstige pogings om kopieregbeskerming af te dwing onekonomies asook polities ongewild kan word. Oopbron sagteware en projekte soos Wikipedia het bewys dat selfs in die afwesigheid van die gedwonge monopolieë deur middel van kopiereg, werke van hoogstaande gehalte steeds geskep kan word. Outeurs soos Cory Doctorow behou hul kopiereg tot hulle werk maar gee daaraan 'n lisensie vir vrye verspreiding (soos byvoorbeeld die Creative Commons License). Dit het die voordeel dat dit die outeur toelaat om sommige van die beperkings van kopiereg te verminder sonder om beheer oor ander aspekte van die werk te verloor. Kopiereg kan ook potensieel gebruik word om politieke kritiek in die kiem te smoor en daar is al gevalle in die V.S.A aangeteken in die verband.
Die Volkstem
Laaste tydvak
Op 1 Januarie 1927 ondergaan die koerant sy laaste naamsverandering toe dit Die Volkstem word, hoewel Afrikaans al dikwels lank voor dié tyd in die koerant gebruik is en dit 'n groot voorstander van die Tweede Afrikaanse Taalbeweging was. Die Afrikaanse Taalgenootskap is trouens in die Volkstem-gebou gestig.
Bristol F.2 Fighter
Toe die Britse Lugmag op 1 April 1918 tot stand gekom het was die Bristol F.2 Fighter die eerste vliegtuig wat 'n missie onderneem vir die nuwe onafhanklike lugmag. Die vliegtuig was gewild onder die vlieëniers omrede dit vinnig, beweeglik en rats was, kon vinniger duik as enige ander vliegtuig en kon baie straf verduur.
1503
Die jaar 1503 was 'n gewone jaar wat volgens die Gregoriaanse kalender op 'n Donderdag begin het. Dit was die 3de jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad.
Canon EF-S 18–55mm lens
EF-S 18–55mm IS I/II
Die EF-S 18-55m IS is op 20 Augustus 2007 aangekondig saam met die EOS 40D. Die lens lewer verbeterde optiese gehalte oor die vorige weergawes en beeldstabilisering is ook bygevoeg.
Pointe du Hoc
Verloop van landing
Teen die middag het die Duitsers begin met teenaanvalle wat die Rangers afgeslaan het teen koste van ongevalle en gewondes. Toe die Ranger bevelvoerder vra vir hulp is hy meegedeel dat sy versterkings na Omaha-strand herlei is. Eers op 8 Junie is die Rangers afgelos; teen daardie tyd was daar nog net 90 soldate van 255 oor wat kon veg.
VfL Bückeburg
Na die Tweede Wêreldoorlog kon die klub nie weer dieselfde hoogtes bereik nie, maar daar is gedurende die 1950’s vir 'n paar seisoene op die tweede vlak in die Amateur-oberliga meegeding.
Kerala
Kerala (Malayalam: കേരളം, [ke:ɾɐɭɐm], ; Engels: [ˈkɛrələ]) is 'n deelstaat in die suidooste van Indië. Die hoofstad en grootste stad is Thiruvananthapuram (voorheen Trivandrum). Die deelstaat se geografie word gekenmerk deur die Wes-Ghats.
Dedee Pfeiffer
Dedee Pfeiffer (gebore 1 Januarie 1964) is 'n Amerikaanse aktrise en vervaardiger. Sy is bekend vir haar rolle in die rolprente The Allnighter (1987), Frankie and Johnny (1991), en Falling Down (1993), en in die televisiereeks Cybill (1995).
Grafiese notasie
Grafiese notasie is die verteenwoordiging van musiek deur die gebruik van visuele simbole buite die gebied van die tradisionele musieknotasie. Grafiese notasie het in die 1950's ontwikkel en dit word gewoonlik saam met tradisionele musieknotasie gebruik. Komponiste gebruik grafiese notasie dikwels in eksperimentele musiek, waar standaardnotasie ondoeltreffend kan wees.
Voorbeelde van grafiese notasie
Hierdie notasie kan, soos musiek op tradisionele notebalke, ’n tyd-toonhoogte grafiese stelsel wees. In die voorbeeld hierbo, word tyd nog steeds verteenwoordig deur van links na regs te lees.
Michelle Pfeiffer
Michelle Pfeiffer (gebore 29 April 1958) is 'n Amerikaanse aktrise en vervaardiger. Sy is bekend vir haar rolle in die rolprente Dangerous Minds (1995), One Fine Day (1996), What Lies Beneath (2000), en Hairspray (2007).
Tweede Liga (Nederland)
Die Tweede Liga is op twee na die hoogste sokkerkompetisie in Nederland wat deur die KNVB georganiseer word. Dit is die laagste liga waar (semi-)betaalde sokker gespeel word. Die wenner van die Tweede Liga word elke jaar na die Eerste Liga bevorder. Die klubs wat as 17de en 18de eindig, sal na die Derde Liga relegeer.
Die kompetisie het bestaan tussen 1956 en 1971. Die Tweede Liga is opnuut opgerig in 2016. In 2020 en 2021 is as gevolg van die wêreldwye Covid-19-pandemie geen kampioen gekroon nie.
Sophie Scholl
Familie
Sophie Scholl is gebore op 9 Mei 1921 in Forchtenberg/Koher (Württemberg, Duitsland) as die dogter van 'n liberale burgemeester, Robert Scholl (1891–1974), en sy vrou Magdalena (néé Müller) (1881–1958). Sophie het twee susters, by name Inge Aicher-Scholl (1917–1998) en Elisabeth Scholl (1920–) gehad en ook twee broers, genaamd Hans (1918–1943) en Werner (1922–1944). Tot 1932 het die familie in Ludwigsburg, Duitsland gewoon en vanaf 1932 in Ulm, Duitsland.
Espresso
Espressomasjiene
Espresso van uitstekende gehalte benodig die juiste temperatuur, 'n baie hoë druk (vanaf 10 bar) en 'n gepaste sifeenheid. Goedkoper espressomasjiene werk dikwels nog steeds met stoomdruk, wat eers teen baie hoë temperature ontstaan en die espresso en sy geur letterlik verbrand. 'n Bitter smaak en 'n duidelik sigbare gaping in die skuimlaag is die ongewenste resultate.
Rekenaar
Die moderne rekenaar
- Items met 'n * aangedui mag ook al op die Moederbord geïntegreer wees.<BR>- Items met 'n ** aangedui is nie baie meer in gebruik van huidige moderne rekenaars.<BR>
Danie Botha (skrywer)
Verdere studie en werk
Op skool doen hy gratis diens op Saterdagoggende en in skoolvakansies by die Worcester Openbare Biblioteek, waar hy waardevolle ervaring van die biblioteekwese en boeke opdoen. Ná sy verpligte nege maande militêre diens in 1965 op Oudtshoorn, Grahamstad en Beaufort-Wes werk hy ’n ruk as toesighouer by die sagtevrugte-fabriek op Worcester. In Februarie 1966 sluit hy by die Sentrale Naslaanafdeling van die Kaapse Provinsiale Biblioteekdiens in Kaapstad aan en neem vanaf 1967 jaarlikse verlof om aan die Universiteit van Stellenbosch te studeer, terwyl hy steeds vakansies hier werk.
Eerbewyse
In 2004 ontvang hy erelidmaatskap van die Masque-teater in Muizenberg as erkenning vir sy bevordering van amateurtoneel, en in 2011 ontvang hy ’n oorkonde van die ATKV vir sy bydrae tot die uitgewerswese, letterkunde en die radio.
Piempiempie
Die piempiempie (Chasmanthe floribunda (Salisb.) N.E.Br.) is 'n plant wat endemies is aan Suid-Afrika. Dit kom in die Wes- en Noord-Kaap voor en dit is op die SANBI-rooilys as 'veilig' (LC) gelys. Moenie hierdie plant met die pempempie van die ooste van Suid-Afrika en Eswatini verwar nie. Hulle is nie naverwante spesies nie.
Hetero-atoom
Hetero-atome kan ook in aromatiese ringe voorkom. Goeie voorbeelde hiervan is furaan (O), tiofeen (S) en pirrool en piridien (N). Hierdie verbindings word heterosiklies genoem.
Antraseen
Reaktiwiteit
Oksidasie van antraseen lei tot die vorming van antrakinoon. Substitusie-reaksies met antraseen vind spontaan plaas by posisie 9. Substitusie by ander posisies word indirek bewerkstellig en behels dikwels die vorming van antrakinoon as 'n eerste stap.
Riller
Voorbeelde van Afrikaanse rillers:
Ingmar Bergman
Tegniek
Liefde - verdraai, gefnuik, onverklaar, verstoot - was die leidende motief van baie van sy rolprente, moontlik beginnende met Nattvardsgästerna (1962), waar 'n pastoor se onvrugbare geloof gekontrasteer word met sy minnares se spytvolle stryd om hom te help om spirituele regverdiging deur menslike liefde te vind.
Bergman het gewoonlik sy eie draaiboeke geskryf en het dikwels maande of selfs jare daaroor gedink voor hy die fisiese proses van neerlegging begin het ('n proses wat hy as ietwat langdradig beskou het). Sy vroeë films is met sorg gestruktureer en is óf op sy toneelstukke gebaseer of in medewerking met ander draaiboekskrywers geskryf. Volgens Berman het akteurs van sy latere rolprente soms dinge anders wou doen as wat hy dit beplan het en het hy hulle toegelaat, na hy gemerk het dat die gevolg soms "rampsalig" was wanneer hy dit nie toegelaat het nie. Soos sy loopbaan gevorder het, het Bergman sy akteurs meer en meer toegelaat om hulle dialoog te improviseer. In sy laaste rolprente het hy slegs die idees om die toneel verskaf en sy akteurs toegelaat om self op hulle presiese dialoog te besluit.
Beskuldigings van belastingontduiking en ballingskap
1976 was een van Ingmar Bergman se traumatieste jare in sy lewe. Tydens die repetisie van die toneelstuk, Dödsdansen, deur August Strindberg, op 30 Januarie 1976 by die Kungliga Dramatiska Teatern ("Koninklike Dramatiese Teater") in Stockholm, is Bergman gearresteer deur twee polisiebeamptes in burgerdrag en daarvan aangekla dat hy sy inkomstebelasting ontduik het. Die gebeurtenis se impak op Bergman was verwoestend: hy het 'n senuwee-instorting gehad en is in die hospitaal opgeneem te midde van 'n diepe depressie.
Halldor
Halldór is manlike voornaam in Ysland en die Faroëreilande.
Einar
Einar is 'n manlike voornaam.
Oorsprong en betekenis
Die vooraam Einar was in 2012 een van die ses mees gewildste Yslandse manlike voorname.
USI Lupo-Martini Wolfsburg
Teen 1970 het die aantal Italianers in Wolfsburg tot 12 000 gegroei en US Martini is gestig. Toe die twee klubs in 1981 saamgesmelt het was die klub aanvanklik 'n suiwer Italiaanse klub, maar vandag het die klub lede van baie nasionaliteite en is dit 'n tipiese Wolfsburgse sportklub.
Richard Feynman
Manhattan-projek
Op hierdie tydstip, vroeg in 1943, was Robert Oppenheimer besig om die Los Alamos Laboratorium op te rig, 'n geheime laboratorium op 'n mesa in Nieu-Meksiko, waar atoombomme ontwerp en gebou sou word. Die Princeton-span was 'n aanbod gegee om na Los Alamos te skuif. Feynman het 'n vakansie van ses weke geneem om sy proefskrif af te handel, sodat hy sy doktorsgraad voor sy aankoms in Los Alamos ontvang het.
Na voltooiing van hierdie werk is Feynman na die Clinton Engineer Works in Oak Ridge, Tennessee, gestuur waar die Manhattan-projek sy uraanverrykingsfasiliteite gehad het. Hy het die ingenieurs daar gehelp om veiligheidsprosedures vir die opberg van materiaal uit te werk, sodat kritieke ongelukke vermy kon word, veral as verrykte uraan in aanraking kom met water, wat as neutron-moderator opgetree het. Hy het daarop gedring om die personeel 'n lesing te gee oor kernfisika sodat hulle die gevare kon besef. Hy het verduidelik dat hoewel enige hoeveelheid onverrykte uraan veilig geberg kon word, die verrykte uraan noukeurig hanteer moes word.
Glare
duimnael|300px|Glare word op groot skaal gebruik in die [[Airbus A380]] Glare ('n samestelling van die engelse beskrywing GLAss REinforced aluminium) is 'n saamgestelde materiaal wat uitgevind is deur prof. Boud Vogelesang en dr. Geert Roebroeks wat verbonde is aan die Tegniese Universiteit van Delft. Dit word onder meer deur Stork Fokker gebruik in die vliegtuigrompe van Airbus vliegtuie.
Witpensstekelstert
Die Witpensstekelstert (Neafrapus boehmi) is 'n gelokaliseerde algemene standvoël en plaaslike trekvoël oor savanne en oop breëblaarboomveld; dikwels naby kremetartbome. Die voël is 12 cm lank en 12 - 16 g groot. In Engels staan dit bekend as Böhm's spinetail.
Tulsa
Tulsa (uitgespreek /ˈtʌlsə/) is die tweede grootste stad in die Amerikaanse deelstaat Oklahoma. In 2010 het die stad 'n bevolking van 391 906 gehad: 62,6% wit, 15,6% swart of Afro-Amerikaans, 5,3% Amerikaanse inboorlinge, 2,3% Asiaties en 5,9% van twee of meer rasse. Spaans-Amerikaners of Latyns-Amerikaners van enige ras het 14,1% van die bevolking uitgemaak.
Enjinverplasing
Standaard enjins
Die berekening van verplasing in ander enjinsoorte (veral dié van die Wankelenjin) is heelwat meer ingewikkeld.
As alle ander faktore gelyk gestel word is 'n enjin met 'n groter verplasing dus kragtiger as 'n kleiner een. Dit is dan ook die maklikste manier om meer kraglewering te voorsien aangesien dit nie 'n hoër omwentelingsnelheid of die byvoeging van duur toebehore vereis nie. Die groter massa en grootte verminder egter so 'n voertuig se hanteerbaarheid en in toepassings waar dit belangrik is moet alternatiewe metodes aangewend word om kraglewering te verhoog. Bo en behalwe laasgenoemde probleme sal die brandstofverbruik ook dramaties toeneem omdat die doeltreffendheid van die masjien nie verhoog word nie.
Marc Silk
Marc Silk (gebore 20 Desember 1972) is 'n Engelse akteur. Hy is bekend vir sy rolle in die rolprente Star Wars: Episode I - The Phantom Menace (1999), Bob the Builder: Big Dino Dig (2011), en Pulp (2013).
Gehoorontleding
Proses
Marjorie Rush Hovde bied selfs meer taktieke wat geïmplementeer kan word in die proses van 'n gehoorontleding in verhouding tot 'n mens se organisasie. Sy stel voor 'n mens praat met gebruikers gedurende selfoonondersteuningsoproepe, persoonlike interaksie met gebruikers, deur gebruik te maak van die skrywer se eie ervaring met die sagteware en dokumentasie, interaksie met die gebruikskontakpersone in die organisasie, die bestudering van antwoorde wat ingestuur word deur gebruikers nadat die dokumentasie vrygestel is en die uitvoer van interne gebruikerstoetse. Soos Michael Albers, beweer Hovde dat die gebruik van 'n kombinasie van taktieke 'n akkurater gehoorontleding lewer as die gebruik van slegs een taktiek.
Spesifieke toepassings van gehoorontleding
In die artikel "Real Readers, Implied Readers, and Professional Writers: Suggested Research" definieer Charlotte Thralls, Nancy Ror en Helen Rothschild Ewald van die Iowa-staatsuniversiteit "werklike lesers" teenoor "geïmpliseerde lesers". Die werklike leser is 'n konkrete werklikheid en bepaal die skrywer se doel en persona. 'n Skrywer wat 'n gehoor as werklik beskou, is geneig om aan lesers te dink as lewende persone met spesifieke houdings en demografiese eienskappe. Daarom is dit die taak van die skrywer om die werklike leser te akkommodeer deur sy behoeftes te ontleed en in ag te neem. Aan die ander kant is die geïmpliseerde leser 'n verstandelike konsep of rol waarvan die werklike leser genooi word om deel te word, al pas die eienskappe wat in daardie rol vergestalt word, nie volmaak by sy of haar houdings of reaksies nie. In die geval van die geïmpliseerde leser veronderstel en bepaal die skrywer die gehoor deur middel van die teks. Die navorsers beweer dat die skrywers bewus moet wees van die komplekse wisselwerking wat kan plaasvind tussen die werklike en die geïmpliseerde voorstellings van die leser in elke dokument. Die navorsers bespreek hoe hulle studie uitgevoer is met die uitsluitlike doel om 'n hipotese vir verdere studie te ontwikkel: Is professionele skrywers bewus van die werklike en geïmpliseerde lesers; beïnvloed die manier waarop 'n skrywer hom 'n leser voorstel kontekstuele ontwikkeling; vind verskuiwings plaas in die skrywers se konsep van lesers; is skrywers se persepsies van lesers gekoppel aan 'n sin van die genre en word dit verduidelik deur beginsels van kognitiewe prosessering?
Gina Philips
Gina Philips (gebore 10 Mei 1970) is 'n Amerikaanse aktrise en vervaardiger. Sy is bekend vir haar rolle in die rolprente Jeepers Creepers (2001) en Love and Debate (2006).
Dimensionaliteitvermindering
Om 'n meer realistiese voorbeeld te gee, beskou die atmosferiese toestand: miskien maandelikse gemiddelde oppervlakdruk, voorgestel op 'n een graad rooster. Dit sal maand-na-maand en punt-na-punt verskil. As die korrelasie matriks van die data opgestel word en die eievektore bepaal word (sien hoofkomponentontleding) en volgens eiewaarde gelys word, dan kan (gewoonlik) slegs die eerste paar eiewaardes gebruik word om 'n groot breukdeel van die variansie van die oorspronklike data te herkonstrueer. Verder kan die eerste paar eievektore baie keer geïnterpreteer word in terme van die grootskaalse fisiese optrede van die stelsel. Die oorspronklike ruimte (met dimensie gelyk aan die aantal punte) is verminder (met dataverlies, maar hopelik met behoud van meeste belangrike variansie) tot die ruimte onderspan deur 'n paar eievektore.
Harry Lawrence
In die algemene verkiesing van 18 Oktober 1961 het Lawrence en nog nege van die LV’s wat die PP begin het, hul setels verloor. Net Helen Suzman het die paal gehaal in Houghton. Hy het nooit weer teruggekeer na die Volksraad nie, maar het as tussentydse leier opgetree van Jan Steytler se bedanking einde 1970 tot Colin Eglin se verkiesing as partyleier in Februarie 1971.
Dordrecht, Oos-Kaap
Geskiedenis
Die Anderson-museum in Greystraat is in 1984 in die dorp gestig.
Neafrapus
Neafrapus is 'n genus van voëls in die familie van windswaels (Apodidae). Die genus omvat twee spesies.
Andrew Brown
Bibliografie
Nie-fiksie:
Caminella
Caminella is 'n genus van sponsdiere uit die klas van die Demospongiae (gewone sponse).
Calyx tufa
Calyx tufa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Jón
Jón (IPA: [ <span title="Aussprache im Internationalen Phonetischen Alphabet (IPA)">joun  ], [ <span title="Aussprache im Internationalen Phonetischen Alphabet (IPA)">jɔun   ]) is 'n Yslandse en Faroese manlike voornaam.
Variante
Ander Yslandse vorms van die naam is Jóhann, Jóhannes, en die Faroese Jógvan.
William Desmond (akteur)
William Desmond (23 Januarie 1878 – 3 November 1949) was 'n Amerikaanse akteur en vervaardiger. Hy was bekend vir sy rolle in die rolprente Closin' In (1918), Society for Sale (1918), Around the World in Eighteen Days (1923), en The Roaring West (1935).
Swartbalk-snellervis
Habitat
Die vis leef in plat areas in riwwe en beskutte sand rots areas. Hy maak sy nes deur op die sy te lê en met die stert op die bodem te klap om 'n holte te maak. Hulle is baie territoriaal en slaap op hulle sye in die nag.
Loeriedam
Ligging
Die dam lê in die Loeriespruit, aan die eindpunt van die Gamtoosrivierkananal, net buite die nedersetting Loerie en by 33° 51′ 31,8″ suid en 25° 03′ 01,2″ oos. Rondom die dam is die Loeriedam-natuurreservaat.
Dam
Die wal staan 18,29 m hoog bo die rivierbedding en is 238 m lank. Die dam het ‘n bakmaat van nagenoeg 3 miljoen m³, ‘n oppervlakte van 0,52 km² en opvanggebied van 148 km². Maar die dam ontvang ook die ongebruikte water uit die Gamtooskanaal wat vanaf die Kougadam kom. By die dam is ook ‘n filtreer- en pompstasie. Van daar word die water via die Thornhill- en die Chelsea-reservoirs na die stad versprei.
Loeries
Loerie verwys na voëlspesies in een van die volgende families:
Charlie Brown
Charlie Brown verjaar op 30 Oktober. In die oorspronklike strokies van 3 November 1950 word gesuggereer dat hy in 1946 gebore is. Aanvanklik woon Charlie Brown in 'n woonstel, met sy ouma wat een vloer bokant hom bly. 'n Paar jaar later (in die storie) woon hy in 'n huis met 'n agterplaas.
Eleusiniese misterieë
Groter misterieë
Die groter misterieë het plaasgevind in Boedromion, die derde maand van die Attiese kalender – dit was in die laat somer rondom September – en dit het 10 dae geduur.
Op die 15de Boedromion, wat Agyrmos ("die Samekoms") genoem is, het die priesters die aktiwiteite geopen en die ritueel hiereía deúro uitgevoer.
Nettie Hanekom
Riebeek-Oos (Albanie)
In 1921 het die egpaar op Riebeek-Oos gekom en gou bewus geword van die vervalle toestand van die eertydse huis van die Voortrekkerleier Piet Retief op die plaas Mooimeisiesfontein, net buite Riebeek-Oos. Die plaas (slegs twintig morg) was destyds te koop. Om te verseker dat dit volksbesit word, is 'n aksiekomitee gestig en 'n opsie op die plaas geneem. In 1923 is die eerste groot Geloftefees (16 Desember) in die Oos-Kaap op Mooimeisiesfontein gehou, onder leiding van Nettie Hanekom en haar man. Tydens dié fees is besluit om die plaas vir die volk van Suid-Afrika te koop en dit in belang van die minderbevoorregte kind te gebruik, en vyf jaar later is die Piet Retief-kinderhuis vir sorgbehoewende seuns aldaar opgerig. In 1960 is die woning deur die Historiese Monumentekommissie (later die Raad vir Nasionale Gedenkwaardighede) gerestoureer. Vir hul aandeel aan dié projek het die Federasie van Afrikaanse Kultuurvereniginge (FAK) in 1967 (24 jaar ná haar man se dood) 'n waarderende oorkonde aan Nettie Hanekom oorhandig.
Eleusiniese misterieë
Dwelmteorieë
Verskeie agente is al genoem as die psigoaktiewe bestanddeel van kykeon, maar sonder konsensus of oortuigende bewyse. Dit sluit in ergot, ’n swamparasiet van gars of rog; dit bevat alkaloïede ergotamien, ’n voorloper van LSD, en ergometrien. Moderne pogings om ’n kykeon voor te berei met gars wat deur ergot besmet is, het onoortuigende resultate opgelewer. Volgens Alexander Shulgin en Ann Shulgin het beide ergometrien en ergien ’n soortgelyke uitwerking as LSD.
Caminus chinensis
Die spons behoort tot die genus Caminus en tot die familie Geodiidae. Die wetenskaplike naam van die spesie is die eerste keer geldig gepubliseer in 1897 deur Lindgren.
SN 1006
Die supernova was waarskynlik van die tipe Ia, 'n skaars supernova wat deur massa-oordrag binne 'n dubbelster veroorsaak word.
Lyon
Ekonomiese basis
Die tweede bekende maatskappy is die farmaseutiese onderneming Aventis (vroeër Rhône-Poulenc). Rhône-Poulenc, die sewende grootste chemiese maatskappy ter wêreld, het tot by sy samesmelting met die Duitse onderneming Hoechst sy hoofkwartier in die stad.
Golf van Amundsen
Geskiedenis
Die Amundsen-golf is tussen 1903 en 1906 deur die Noorse ontdekkingsreisiger Roald Amundsen (1872-1928) opgemeet en ter ere van hom genoem.
Tadashi Nakamura
Tadashi Nakamura (gebore 10 Junie 1971) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Jeff Trachta
Jeff Trachta (gebore 6 Oktober 1960) is 'n Amerikaanse akteur en vervaardiger. Hy is bekend vir sy rolle in die rolprent Interlocked: Thrilled to Death (1998) en in die televisiereekse The Bold and the Beautiful (1987) en V.I.P. (1998).
Langstekel-glasvis
Die Langstekel-glasvis (Ambassis ambassis) is 'n vis wat voorkom in Mauritius, Madagaskar en die aan die ooskus van Afrika suidwaarts tot by die Umtatarivier. In Engels staan die vis bekend as die Longspine Glassy.
Ob
Die Ob (Russies: Обь, [opʲ]) is ’n belangrike rivier in Wes-Siberië in Rusland wat saam met sy sytak die Irtisj een van die grootste rivierstelsels ter wêreld vorm (lengte: 5 410 km, stroomgebied: 2 975 000 km²). Dit vloei net deur Russiese grondgebied. Die Ob self is die vierde langste rivier in Rusland; van die oorsprong van die Irtisj tot by die mond van die Ob is dit die land se langste rivier. Dit het die langste riviermonding in die wêreld.
Sytakke
Afgesien van die Irtisj is die belangrikste sytakke die Tom-, Tsjoelim-, Ket- Tim- en Wach-rivier.
Hoërskool Hangklip
Die eerste sooi vir die nuwe hoërskool is op 15 Julie 1952 deur mev. E. Louw, lid van die skoolkomitee, gespit. Die gebou is op 20 Januarie 1954 ingewy, 'n trotse dag in die skool se geskiedenis. Teen 2014 was dit die grootste Afrikaansmediumskool in die Grens-gebied. Die skool het 'n goeie rekord in rugby en het reeds een Springbok (Chris de Wilzem, in 1956) opgelewer. Daar bestaan gesonde mededinging tussen Hangklip en die twee ander Afrikaanse skole in die Grens-gebied, Aliwal-Noord en Hoërskool Grens in Oos-Londen.
Toonkleur
In musiek is toonkleur (ook bekend as timbre of toonkwaliteit uit psigoakoestiek) die eienskap van ’n musieknoot, klank of toon wat verskillende soorte klankproduksie onderskei, soos stemme en musiekinstrumente, snaarinstrumente, blaasinstrumente en slaginstrumente. Die fisiese eienskappe wat die waarneming van toonkleur bepaal, sluit in spektrum en omhulsel.
Balistidae
Die Snellervisse (Balistidae) is 'n vis-familie van die visorde Tetraodontiformes. Daar is twaalf genera met sewe en dertig spesies in die familie. Twintig van die spesies kom aan die Suid-Afrikaanse kus voor.
Gemsboksuring
Die gemsboksuring (Anacampseros telephiastrum DC.) is 'n plant wat endemies is aan Suid-Afrika. Dit kom veral in die Wes-Kaap, maar ook in die suidelike Noord-Kaap, die Oos-Kaap, die Vrystaat en die suide van KwaZulu-Natal voor. Hul volksnaam dui daarop dat dit 'n voorkeur weiplant vir gemsbokke was wat eens in die Karoo voorgekom het.
Dit is 'n dwergvetplantjie wat vlesige blaarrosette vorm. Dit kan matte vorm en bring pienk blommetjies voort aan die eindpunt van 'n soepel raseem. Die blomme gaan slegs vir 'n kort wyle in helder sonlig oop. Dit groei in droë en klipperige streke, veral in die skaduwee van struike of klippe. Dit word dikwels saam met Euphorbia pentagona of Cotyledon tigrina aangetref.
.my
Eksterne skakels
Toppdomän
David Louw
David Louw (gebore 22 Mei 1987) is 'n Suid-Afrikaanse akteur. Hy is veral bekend vir die karakter van Petrus Steyn in kykNET se sepie, Villa Rosa.
Tadatoshi Masuda
Tadatoshi Masuda (gebore 25 Desember 1973) is 'n voormalige Japannese sokkerspeler. Hy het vir die Japanse nasionale sokkerspan uitgedraf.
Gnostisisme
Gnostiese Christene het dikwels geen vaste kerkorganisasie ontwikkel nie, maar het eerder geprobeer om deur middel van 'n persoonlike soektog die spirituele vereniging met die goddelike te ervaar, en hiervoor was suiwer geloof nie voldoende nie.
Ontstaan en groei
Besonderhede oor die organisasie en omvang van die antieke Gnostisisme is baie skaars, maar Simon Magus, 'n bedrewe Siriese towenaar, word beskou as een van die "vaders" van dié geloof. Magus, later leier van die Siriese Gnostisiste, het onder meer die Bybelse verhale van die mens se sondeval in die tuin van Eden (Genesis 2, 3) en die volk Israel se uittog uit Egipte as beeldspraak beskou. Hierdie oortuigings word vandag nog deur baie Gnostisiste gehuldig.